Μελέτη της παρουσίας βλαστικών καρκινικών κυττάρων και άλλων προγνωστικών δεικτών σε καρκίνο μαστού
Authors: Κορφιάς Δημήτριος 
Published: September 2021

Σχετικά με την ανάπτυξη του καρκίνου του μαστού υπάρχουν πρόσφατα επιστημονικά δεδομένα τα οποία υποστηρίζουν ότι οι διαταραχές της λειτουργικότητας των βλαστικών κυττάρων του φυσιολογικού μαζικού αδένα αποτελούν σημαντικό βήμα στην κακοήθη εξαλλαγή των επιθηλιακών κυττάρων των πόρων και των λοβίων. Τα βλαστικά κύτταρα φυσιολογικών και νεοπλασματικών κυττάρων αναγνωρίστηκαν πρόσφατα σε διάφορα όργανα, βάσει ειδικών υποδοχέων στην επιφάνειά τους , όπως οι δείκτες CD 44, CD 24, CD133, ALDH-1 .Σκοπός της εργασίας αυτής είναι να μελετηθεί η έκφραση αυτών των δεικτών με ανοσοϊστοχημική μέθοδο σε επιλεγμένη ομάδα καρκινωμάτων του μαστού και να βρεθεί πιθανή συσχέτιση με διάφορες κλινικές και παθολογοανατομικές παραμέτρους όπως το στάδιο, ο βαθμός διαφοροποίησης ,ο βαθμός πολλαπλασιασμού των κυττάρων και η έκφραση ορμονικών υποδοχέων.Το υλικό της μελέτης αποτελείται από 104 δείγματα. Τα παρασκευάσματα επιλέχθηκαν μεταξύ 276 περιστατικών με διάφορους τύπους καρκινώματος μαστού, με κριτήρια: τον τύπο (όλα είναι πορογενή διηθητικά καρκινώματα) και την παρουσία πλήρους ελέγχου προγνωστικών και προβλεπτικών παραγόντων, ήτοι πλήρη ανοσοϊστοχημική μελέτη για παρουσία ορμονικών υποδοχέων, C-ERB2, δείκτη κυτταρικού πολλαπλασιασμού Κi-67, έκφραση Ρ53. Οι ιστολογικές τομές χρωσμένες με αιματοξυλίνη-ηωσίνη μετά από μονιμοποίηση σε διάλυμα ουδέτερης φορμόλης και επεξεργασία ρουτίνας, μελετήθηκαν σε φωτο-μικροσκόπιο τύπου Zeiss.Τα δείγματα ταξινομήθηκαν ανάλογα με:•Τον ιστολογικό βαθμό διαφοροποίησης.•Κατά ΤΝΜ στάδιο.Συμπληρωματικές τομές από όλα τα δείγματα μελετήθηκαν ανοσοιστοχημικά για μελέτη της έκφρασης δεικτών βλαστικών κυττάρων με ημιαυτόματη ανοσοϊστοχημική μέθοδο Ventana. Χρησιμοποιήθηκαν αντισώματα anti-CD 133 (Abcam, Cambridge, MA,USA),anti-mouse CD24 και CD44( S.Biotech,USA), anti-ALDH1 (Immunogen, clone44) ως και θετικοί και αρνητικοί μάρτυρες. Η αξιολόγηση της ανοσολογικής χρώσης έγινε με ημι-ποσοτική μέθοδο και χαρακτηρίστηκε ως αρνητική (-), όταν <10% των κυττάρων ήταν θετικά και θετική (+) όταν >10% των κυττάρων ήταν θετικά και έντονα θετική (++) όταν ήταν θετικά >30% των κυττάρων.Συμπερασματικά1.O δείκτης CD44 παρουσιάζει στατιστικά σημαντική σχέση με:-το στάδιο της νόσου (78.3%) και παρουσία λεμφαδενικών μεταστάσεων .-την έκφραση του δείκτη κυτταρικού πολλαπλασιασμού .-αρνητική έκφραση οιστρογονικών υποδοχέων .- σε τριπλά αρνητικούς όγκους εκφράζεται σε εξαιρετικά υψηλό ποσοστό ( 96%).-δεν παρουσιάζει στατιστικά σημαντική σχέση με ηλικία, βαθμό διαφοροποίησης όγκου .2.Ο δείκτης CD24 παρουσιάζει στατιστικά σημαντική σχέση με-το στάδιο της νόσου .-την αρνητική έκφραση οιστρογονικών υποδοχέων .- δεν παρουσιάζει σημαντική σχέση με ηλικία, βαθμό διαφοροποίησης, δείκτη κυτταρικού πολλαπλασιασμού .- σε τριπλά αρνητικούς όγκους εκφράζεται σε ποσοστό 55.5% .3. Ο δείκτης CD133- δεν σχετίζεται σημαντικά με τον βαθμό διαφοροποίησης των όγκων ή το στάδιο της νόσου .-παρουσιάζει συσχετισμό με την αρνητική έκφραση οιστρογονικών υποδοχέων .-σε τριπλά αρνητικούς όγκους εκφράζεται σε ποσοστό 55.55% .4. Ο δείκτης ALDH-1-δεν σχετίζεται με βαθμό διαφοροποίησης, δείκτη κυτταρικού πολλαπλασιασμού, στάδιο νόσου .- παρουσιάζει συσχετισμό με αρνητική έκφραση οιστρογονικών υποδοχέων μόνο σε στάδιο 1 .- σε τριπλά αρνητικούς όγκους εκφράζεται σε ποσοστό 55.5% .Τα αποτελέσματα της μελέτης συγκρίθηκαν και αξιολογήθηκαν με αποτελέσματα από παλαιότερες αλλά και σύγχρονες έρευνες. Τα συμπεράσματα της μελέτης είναι ιδιαιτέρως αξιοσημείωτα και μπορούν να χρησιμοποιηθούν ως πληροφορία για περαιτέρω έρευνα με νέες και πιο ευρύτερες μελέτες.